Skat
Jeg var bare en dreng
Alle fortalte mig
Hvad jeg skulle gøre Hvem jeg skulle være
De forstod ikke Hvilken mand jeg er
Jeg tænker selv
- Jeg har mange store planer, flyt dig - Flyt dig
Jeg er en mand med fart på
På vej mod toppen
Jeg sænker aldrig farten Og jeg stopper aldrig
Undervejs vil du se Mange mænd falder
Skat, se dem falde
Skat
På vej mod toppen Flyt dig
Hver mand for sig selv!
Og Hulkster gør rent med The Honky Tonk Man!
Se ham!
Professionel wrestling.
Altid populært, men nu kommer det frem
fra andenrangsarenaer og tiltrækker en helt ny generation af fans.
84 og 85 var meget afgørende år i wrestling.
Tingene ændrede sig hurtigt.
WrestleMania l havde stor succes.
Vince var bedre end alle andre til at markedsføre,
han havde det moderne produkt og de største stjerner.
Dette tidsfordriv er blevet så trendy,
at NBC snart lancerer et aftenprogram, som kombinerer rock, comedy og wrestling.
Saturday Night's Main Event var på NBC, når Saturday Night Live holdt pause,
og det havde stor indflydelse på opfattelsen af forretningen.
Det var virkelig stort at være på landsdækkende tv.
Min kærlighed, mit liv, wrestling, er på landsdækkende tv.
Se lige der!
Du milde!
Åh gud. Det var vildt.
Ja!
Hogan løfter ham op!
Når man ser på de store øjeblikke i vores branche...
...var Saturday Night's Main Event et stort kup.
WrestleMania er en stor succes,
og de begynder at lave flere tv-shows, flere liveshows.
Nu turnerer de landet rundt hver aften.
Men man gør alt det på ryggen af wrestlerne,
som arbejder dobbelt for at få forretningen til at vokse.
Vi wrestlede syv dage om ugen. Jeg ved ikke, om folk vidste det.
Vi havde aldrig fri.
Det var syv dage om ugen, 52 uger om året,
så det var ret hårdt arbejde.
- Nej, det gør han ikke... - Over tovet!
De skulle have givet mig et par fridage mere.
De kunne have været bedre til at styre skemaet,
især i slutningen af 80'erne, da det var et rod.
Jeg synes ikke, skemaet er så slemt nu.
De har garantikontrakter,
så de ikke er under samme pres for at optræde under skader.
I 80'erne, hvis du blev skadet og ikke wrestlede, blev du ikke betalt.
Derfor wrestlede man med smerter hele tiden,
og skaderne blev værre og værre, så man brugte smertestillende.
Det var brutalt.
Men dengang handlede det om at tjene flest penge,
og sådan gjorde de det.
Wrestlere, som en gruppe, blev ofte udnyttet.
Disse wrestlere havde ingen fagforening.
De havde ingen sundhedsforsikring.
Der var et behov for en fagforening i wrestling.
Jesse Ventura ville starte en.
Byd velkommen til Jesse "The Body" Ventura.
Lige før WrestleMania 2
prøvede Jesse at starte en fagforening og underminere Vince.
Jeg vil sikre mig, at Vince McMahon siger det, som det er...
Jeg var på Vince McMahons hold,
så jeg sagde til Vince: "Jesse laver rav i den.
Han vil starte en fagforening,
og en masse wrestlere vil skride fra Madison Square Garden.
Jeg siger det bare."
Hulk Hogan forrådte Jesse og stak dem, som prøvede at få en fagforening.
Hulk Hogan smed ham under bussen.
Hogan stak ham.
Det hele var en fupnummer,
han trak ud af den blå luft,
og han må have tænkt: "Vi burde finde sammen."
Og helt ærligt ville ingen i omklædningsrummet
stille sig bag Jesse.
Så Vince talte med wrestlerne en efter en.
Han sagde: "Jeg kender til mødet.
Alle, der går til det, har intet job i morgen."
Så ingen dukkede op.
Det var tydeligt, at de ikke ville gøre det.
De ville aldrig holde sammen.
Det sagde wrestlerne også.
"Vi siger 'boykot WrestleMania',
og så underbyder halvdelen af dem os."
De fik aldrig en fagforening.
Jeg tror, det er mindre sandsynligt nu end før WrestleMania 2.
WrestleMania 2.
Hvad er verden kommet til?
WrestleMania l var en stor succes, så hvordan topper man det?
Jeg ved det.
Vi har en event i New York,
vi har en i Chicago, og vi har en i LA.
Tre shows på en dag?
Okay. Imponerende.
WrestleMania 2 og de tre byer var en katastrofe.
At prøve at sende det ud fra tre forskellige byer?
Vi mistede kontrollen. Vince kunne ikke være alle tre steder.
Undskyld? Vi har tekniske problemer.
Jeg husker, at Vince sagde: "Det gør vi aldrig igen!"
WrestleMania 2 var en succes, da det gav overskud,
og det var ikke en total katastrofe.
Men selvom det var en kommerciel succes,
var det ikke så storslået som WrestleMania I.
Så til WrestleMania III...
"Hvad skal jeg gøre?"
Der var et meget stort stadion i Pontiac, Michigan.
Der er plads til 93.000 eller noget i den stil.
Jeg tænkte: "Kan man virkelig gøre det?"
Vi skulle bare bruge den rette attraktion. Og det var Andre the Giant.
Andre the Giant, mine damer og herrer, er den eneste ubesejrede superstjerne
i professionel wrestling.
Hogan mod Andre.
Endnu en skalle, og Hogan er i problemer.
Selvom de havde mødt hinanden før,
solgte vi det, som om de aldrig havde mødt hinanden.
Men jeg måtte overbevise Andre om at komme tilbage.
Andres helbred svigtede ham dengang.
Han havde brug for en vild rygoperation.
Andre lavede en film i Storbritannien...
Blev du brændt af syre?
...og ville tjene de sidste penge.
"Jeg har gjort så meget, jeg kan. Det gør ondt. Jeg kan ikke bevæge mig."
Så midt i filmen sagde jeg: "Andre, her er, hvad jeg vil gøre.
Du skal have den operation, som du nægter at få,
og du skal komme tilbage
og tiltrække den største fanskare nogensinde."
"Hvor mange tilskuere, chef?" "93.000."
Han grinte.
"Nej, Andre, jeg mener det.
Dig mod Hogan, og vi præsenterer dig som skurken."
Han havde aldrig været skurken, den onde.
Han var altid helten.
Så han tænkte over det, og... "Okay. Jeg får operationen."
Jeg er her af én grund.
For at udfordre dig til verdensmesterskabet i WrestleMania.
Vil du kæmpe mod ham i WrestleMania III?
Ja eller nej?
Ja!
Der var en kæmpe markedsføring.
De taler om det over hele verden.
Sværvægtsmesteren Hulk Hogan skal forsvare sin titel
mod udfordreren Andre the Giant.
WrestleMania III vil tiltrække det største publikum
nogensinde til indendørs sport eller underholdning
i verdenshistorien.
Vi solgte 93.000 billetter.
Vi venter fans fra Frankrig, Tyskland, Afrika, Sydamerika,
Østen, fra hele verden.
Mine damer og herrer, velkommen til det storslåede Silverdome...
...og velkommen til WrestleMania III!
Og nu, Queen of Soul,
frk. Aretha Franklin!
Åh, smukke...
Se engang, Jesse, det er helt vildt.
Der bliver skrevet historie i Pontiac Silverdome.
Little Beaver gav lige Bundy et slag.
Rowdy Roddy med et kvælertag.
Bagfra med en stok!
- Bom! - Han fik ham!
Han knækkede guitaren!
Alice Cooper er her.
Han holder pytonslanger!
Brættet har Stars and Stripes på enden.
...skinnende hav
Der var mange store attraktioner til hovedbegivenheden,
men det var Hogan og Andre, som fyldte huset.
Før eller siden må man leve og dø og se sandheden i øjnene.
Andre the Giant, det er tid til at se sandheden i øjnene.
Hulk Hogan har aldrig mødt en mand, der var større, stærkere
og med en brændende vilje indeni som Andre the Giant.
Andre fortalte aldrig Hogan, om han ville lade Hogan vinde.
Hulk kom til mig: "Har du talt med Andre?"
"Det har jeg." "Hvad sagde han?"
Jeg sagde: "Det er ikke noget problem."
Man kunne jo ikke tvinge ham. Han er en kæmpe.
Jeg sad i omklædningsrummet med Andre.
Jeg sagde: "Hvad gør vi derude?" "Bare rolig."
Jeg fik fat i Vince: "Hvad skal der ske?
Hvad gør jeg derude? Vinder eller taber jeg?"
Han sagde: "Andre gør det rigtige." Hvad betyder det?
Det er aftenens største begivenhed.
Han vejer 240 kilo.
Andre the Giant!
Og hans modstander, Hulk Hogan!
Da jeg gik ud i Silverdome, kunne jeg ikke tro, hvor fyldt der var.
Jeg sagde: "Det her bliver enten det letteste, jeg har gjort,
eller en total katastrofe. Der er intet midt imellem."
Det er den største kamp i professionel wrestlings historie.
Den uimodståelige kraft møder det urokkelige objekt.
Se, hvor stor kæmpen er!
Op!
Vi havde en kæmpe, og vi havde denne person med så meget karisma,
som nærmest var en superhelt.
Og da de to kolliderede, var det fantastisk.
Under kampen var det første gang, jeg indså, hvor dårlig hans ryg var.
Jeg sagde til ham: "Hold dig tæt på tovene,"
for jeg vidste, han ikke kunne rejse sig selv op.
Vi kom igennem kampen, og ud af ingenting siger han: "Slam!"
Jeg sagde: "Hvad?" Og så kom han efter mig.
Jeg slammede ham og dækkede ham med benet.
Jeg vidste ikke, om han ville rejse sig under nedtællingen.
Jeg anede ikke, om jeg ville vinde eller tabe.
Indtil hvornår?
Indtil Andre ikke rejste sig.
Det er slut!
Utroligt! Jeg troede ikke, det kunne lade sig gøre, Gorilla Monsoon.
Det øjeblik var noget helt særligt.
World Wrestling Entertainments sværvægtsmester, Hulk Hogan!
Hør lige publikum!
Det er nok vores største attraktion nogensinde.
Det er jeg meget stolt af i dag.
WrestleMania III var en vigtig del af WWE og Vince McMahon-mytologien
og historien om wrestling,
da Andre the Giant gav faklen til Hogan.
Men Hogan var allerede en større stjerne end Andre.
Hulk Hogan elektrificerer denne fanskare!
"Andre havde aldrig tabt."
Det er første gang i 15 år, at Andre the Giant er blevet besejret.
Andre tabte.
- Andre er ude! - Han er ude! Jeg kan ikke tro det!
"Andre var aldrig blevet slammed." Det var han nok 25 gange.
Se lige engang!
De har sagt 93.000 så længe, at de tror på det.
93.000 mennesker.
93.173 mennesker.
Vi havde rekorden på 93.000 i den bygning.
Ja, der var faktisk 78.000 i bygningen.
HVOR MANGE VAR TIL WRESTLEMANIA III?
Hvorfor er det en kontrovers i professionel wrestling historie?
Sandheden ligger nok midt imellem,
og det er nok lidt lige meget.
Intet, en wrestler
eller en involveret i wrestling siger, bør ses som fakta.
Men uanset hvad det rigtige tilskuertal var,
var WrestleMania III en stor succes.
Der bliver skrevet historie i Silverdome, Pontiac, Michigan,
og ham der har skrevet historie over hele verden.
En sejr til Hogan på det tidspunkt ville gøre ham større
som entertainer, atlet og repræsentant for vores brand,
men sådan styrkes brandet også.
WrestleMania III ændrede forretningen, og det gjorde mig til superstjerne.
Han er den mest berømte og succesrige professionelle wrestler.
Hans navn skaber millioner af dollars i omsætning,
og når han optræder,
tiltrækker han flere end Rolling Stones og paven.
Da Hulkamania gik amok,
var han den mest populære i verden.
Booker man Hogan, blev bygningen udsolgt. Sådan var det.
Han var en national berømthed.
Man behøvede ikke engang se wrestling jævnligt.
Hulk Hogan var brudt igennem.
På det tidspunkt talte folk kun om Hulk Hogan,
så jeg husker følelsen af vrede som barn...
VINCES DATTER
...fordi min far aldrig fik æren, han fortjente for at skabe alt det her.
Hvert ord, der kom ud af Hogans mund, var Vinces.
Læg dem på hylderne.
Sørg for, at du har masser af dem på hylderne.
Hogan og Vince var som én person. Vince fandt på idéen, Hogan gjorde det.
Det var alt sammen Vince.
Når han sagde noget,
tænkte jeg: "Jeg ved det ikke." Men jeg gjorde det alligevel,
for alt, han gjorde, blev til guld.
Med wrestling-superstjerner
er det som en rigtig kamp i dit eget hjem.
Med den enorme skare af fans fra USA's middelklasse tænkte vi:
"Lad os samle det og sælge det."
Du kan komme i form med et Hulkamania-træningssæt.
1-900-454-HULK.
WWE er en bemærkelsesværdig succeshistorie,
og deres merchandise solgte for over 200 millioner sidste år.
Jeg er Vince McMahon...
Manden bag magien er manden bag mikrofonen, Vince McMahon, Jr.
Vince stoppede aldrig. Han klagede ikke over arbejdstiderne.
Han er arbejdsnarkoman.
Når Hogan var ude for at lave shows og hive penge ind,
var Vince ude og klargøre andre ting.
På det tidspunkt, på grund af den succes, vi havde,
ville Hogan ind i Hollywood.
Jeg tænkte: "Åh gud. Jeg mister Hogan til Hollywood."
Jeg sagde: "Hvis du vil lave en film, så laver jeg en med dig."
Jeg vidste intet om film.
Så Terry og jeg besluttede: "Okay, vi skriver en film."
Vince og jeg brugte to, to en halv dag på et hotelværelse
og skrev hele manuskriptet.
Vi vidste ikke, hvad vi lavede. Vi hyggede os bare.
Filmen! Hulkster, som du aldrig har set ham før!
No Holds Barred!
Det er ikke verdens værste film...
...men den var ikke god.
Hvad er det for en lugt?
Bæ.
Den var ret sløj.
Bæ?
Jeg tænkte: "Jeg laver en fantastisk film, og alle vil se den."
Det var ikke helt, sådan det gik.
Det forhindrede ikke Hogan i at tage til Hollywood,
men det forsinkede det lidt.
Hvornår lagde du mærke til, at Hulkamania falmede?
Jeg kigger tilbage på WrestleMania VI.
Hulkster sætter sin titel på spil mod Ultimate Warrior...
På det tidspunkt var Hogans stjerne ved at falme lidt.
Vil du leve for evigt?
Man kan ikke være på toppen hver dag, hvert år.
Det var nok tid til at sætte Hogan på bænken et stykke tid.
Hulk bliver ældre, og man har brug for noget nyt.
The Ultimate Warrior!
Og Warrior nød en kæmpe popularitet.
Jess, lyt til ovationen for Ultimate Warrior!
The Ultimate Warrior var bygget bedre end mig,
og hans farver var lysere end mine.
Hans eneste problem var, at han ikke var forelsket i forretningen.
Bag den skinnende genstand var der ikke meget glæde.
Men jeg gjorde det, Andre gjorde for mig. Jeg gav ham faklen.
Han er immun over for de træk!
Utroligt! Ingen har gjort det mod Hogan før!
Pas på! Det store plask!
To! Og ude! Han fik ham!
Warrior blev mester og var meget populær blandt publikum.
Lige så populær som Hulk? Nej.
Som tiden gik, var Warrior ikke det, vi havde håbet, han ville være,
og han var ikke en populær person backstage,
så man tænkte straks: "Åh gud, vi må gå tilbage til Hulk."
Vi havde en historie, hvor Sergeant Slaughter,
som var en stor fanfavorit...
Sergeant Slaughter
...sergent i marinekorpset og en stor amerikaner,
så han, som helten, den gode i vores branche,
var ved at blive en skurk.
Og som i enhver god organisation tænker man:
"Hvad kan jeg tage fra popkulturen? Hvad sker der,
og hvordan kan vi præsentere det?"
Det gik hedt for sig mellem Irak og USA.
Nervøse tropper og civile i Mellemøsten.
Okay. Det kan vi udnytte.
Giv agt!
Min gæst denne uge, damer og herrer,
er den tidligere amerikanske militærmand, Sergeant Slaughter.
Ja, Sergeant AV. Afskediget i vanære.
Sergeant Slaughter havde taget den irakiske kultur til sig,
og nu ville han repræsentere Irak.
Jeg tager flaget
fra det modige irakiske land
og hæver det højt op i luften!
Vi havde en stor historie med Hogan mod Sergeant Slaughter,
USA mod Irak, og det virkede.
Det fungerede godt.
Og så pludselig ude i virkeligheden...
...invaderer Irak Kuwait. Vi får Desert Storm.
Mens jeg taler,
er luftangreb under vejs mod militære mål i Irak.
At Sarge var irakisk sympatisør,
var alt for friskt, alt for nyt og i nuet.
"Et øjeblik. Jeg har en slægtning derovre,
en niece eller nogen, der tjener vores land."
DEN UDØDELIGE HULK
Publikum ville ikke se det.
Vi nåede til et punkt,
hvor Sergeant Slaughter fik dødstrusler, og de ville dræbe hans kone og børn,
så for wrestlinghistorien virkede det fantastisk.
Jeg tænkte bare: "Det var et risikabelt træk."
Amerikanere kan dø i det her,
så vi må ændre på det og holde lidt igen med historien,
men kampen er stadig på.
Igen er det det største pay-per-view-publikum
i pay-per-views historie.
Nej! Hold nu op!
Det er ikke slut endnu!
Hulkster river det i stykker!
Det gør du ikke med Amerikas Forenede Stater.
Det er slut!
Han fik ham!
Til sidst vandt den store amerikaner.
Han gjorde det for World Wrestling Entertainment
og for Amerikas Forenede Stater!
Jeg kunne rigtig godt lide wrestling i begyndelsen og midten af 80'erne.
Jeg morede mig meget over det.
Men det tog en mere ulækker drejning nede ad vejen,
og på et tidspunkt holdt det op med at være noget,
jeg ville være involveret i.
COSTAS DROPPER WRESTLEMANIA
Man lærer af alt,
og da man ikke har kontrol over verdensbegivenheder,
skal man være forsigtig med at forbinde sig til begivenheder
i den virkelige verden.
Alt kan ske, så lad hellere være med det.
Så vi gik tilbage til Hulk, men Hulk skabte ingen stor glæde.
Publikum var trætte af Hulk,
i hvert fald i rollen som ærkeamerikaneren, som helten.
De var dødtrætte af ham.
Og derudover
kom der rygter fra dr. Zahorian-retssagen
og rygter om alt muligt andet.
I Harrisburg, Pennsylvania næste mandag
skal en læge for retten, sigtet for at ordinere anabolske steroider
til professionelle wrestlere.
Dr. George Zahorian er blevet tiltalt af en føderal anklagejury
i 15 punkter af distribution af steroider.
Dr. George Zahorian, tak for at være med i denne uge...
Dr. George Zahorian blev udpeget af Pennsylvanias atletikkommission
som læge for WWE.
Vi havde intet at gøre med udpegelsen.
Hans rolle var at sikre, at atletikkommissionens regler blev fulgt.
Han var i vores omklædningsrum,
og han begyndte at sælge steroider til vores udøvere.
På det tidspunkt var steroider en del af kulturen,
for alle stjernerne i den periode havde perfekte kroppe,
så det var normen.
Folk tog på Starbucks før arbejde,
og folk tog steroider, hvis de var wrestlere, skuespillere,
baseballspillere, hockeyspillere eller fodboldspillere.
FANGET!
Det var en æra, hvor steroider var overalt i sport.
Hvis man bare kiggede på wrestlerne,
gik de fra at være kraftige fyre, som kunne introduceres,
som om de kom fra bedstefars gård i Iowa
og havde fået muskler af at løfte høballer,
til fyre, der var som cyborgs.
WWE stank af steroider.
Det var tydeligt.
Er han ikke skarpt skåret?
Dr. George Zahorian kom med steroider, smertestillende,
sovepiller og andre ting,
som han ordinerede og solgte til udøverne.
Han tjekkede en før kampen. Blodtryk, puls og alt det der.
"Jeg har brug for et par andre ting."
Så fik man steroider og piller.
Det var ikke ulovligt at købe steroider af en læge.
Jeg købte nogle af ham.
Men det var ulovligt at ordinere dem bare for at sælge dem.
Steroider var lovlige i starten.
Men da de blev ulovlige, blev det et problem.
Med Reagans krig mod stoffer...
Bare sig nej.
... ændrede de lovene,
og steroider blev kategoriseret som et klasse III-stof.
VINCES SØN
Man mente, at lægerne ikke ordinerede dem
til formålet, som de var beregnet til.
Så George Zahorian blev anholdt af den føderale regering.
Regeringen slog hårdt ned og sendte ham i fængsel.
Det er svært at tro, hvad der er sket i dag.
Alt det mediecirkus bag steroidsagen
kom helt sikkert på et dårligt tidspunkt for Vince.
Vi havde lige startet WBF, World Bodybuilding Federation.
Her er World Bodybuilding Federation.
Jeg har altid nydt bodybuilding og fysik,
så jeg tænkte, jeg kunne få bodybuildere
til at udføre nogle rutiner
og tilføje en masse underholdningsværdi.
Det var ikke et godt tidspunkt,
fordi bodybuildere tager masser af steroider.
Så man kunne se skriften på væggen. Det her går ikke.
Jeg besluttede at give op.
På det tidspunkt var der meget polemik,
og jeg følte, jeg blev ramt fra alle sider.
De fleste ser professionel wrestling som harmløs underholdning
og Hulk Hogan som ringens konge.
Men var der en dyster side til hans succes?
Dr. Zahorian vidnede, at han havde behandlet Hulk Hogan
for et alvorligt steroidmisbrugsproblem.
Efter Zahorian-retsagen blev Vince presset af medierne
til at teste for steorider.
Når du ser dette logo,
ser du stoffri sportsunderholdning,
som du og hele din familie kan være stolte af.
Jeg holdt en pressekonference og sagde: "Jeg tog steroider.
Men ikke mere.
Vi etablerer protokoller og procedurer
så vores udøvere heller ikke gør."
World Wrestling Entertainment vil være fanebæreren
for stoffri sport og underholdning.
Samme dag var Hulk Hogan på The Arsenio Hall Show.
Dit navn dukkede op for nylig, da en læge kom i problemer.
- Har du hørt om det? - Ja, det har jeg.
Jeg talte med Vince om at være på Arsenio Hall.
Han syntes, det var en dårlig idé.
Jeg foreslog, at han skulle tilstå.
Det skete ikke.
Jeg er ikke steroidmisbruger, og jeg bruger ikke steroider.
Jeg tænkte: "Åh gud. Sig nu sandheden. Det er meget nemmere."
Hulk Hogan var på Arsenio Hall
og fortalte alle, at han kun tog steroider tre gange.
Han løj som en hund.
Jeg har selv sprøjtet det ind i ham.
Jeg har givet Hogan steroider mange gange.
Jeg selvdestruerede.
Det var en af mine værste beslutninger. Jeg skulle have lyttet til Vince.
Når man gør sådan noget og ikke siger sandheden,
så åbner man døren til, at folk kan komme efter dig,
og desværre blev vi også fanget i sigtekornet.
TIDLIGERE STJERNER AFSLØRER WWE
Jeg fik aldrig til opgave at dække wrestling,
men professionel wrestling var så stort, at det var svært at ignorere,
så jeg begyndte at skrive om det i min klumme.
Der var en klummeskribent, Phil Mushnick, fra The New York Post.
Jeg vil være flink, men der er intet pænt at sige.
Det virkede, som om han havde en vendetta mod firmaet
og Vince i særdeleshed.
Phil Mushnick gravede efter alt, hvad han kunne.
Jeg ved ikke, hvorfor han har en vendetta mod vores firma,
mod vores type underholdning.
Mod mig. Jeg ved det ikke.
Fordi han er en skiderik.
Vince lavede wrestling, og det er jo wrestling,
så de rigtige journalister tænkte:
"Det er wrestling. Vi spilder ikke tid på det."
Og Phil Mushnick var den eneste, der dækkede det,
og han skrev i stærke vendinger mod Vince. Stærkere end jeg ville skrive.
ER VINCE McMAHON SÅDAN ET KRYB?
Dengang blev der ikke skrevet kritisk om professionel wrestling
i mainstream-medierne.
Da jeg begyndte at skrive om det, blev min inbox fyldt med beskeder,
og der stod altid det samme.
"Du ved ikke engang det halve.
Du ved ikke, hvor slemt det står til i ringen og i omklædningsrummene."
Jeg ringede til nogle af dem, og det var helt ufatteligt.
Da wrestling blev mere populært,
blev folk mere interesserede i historierne om,
hvad der foregik bag kulisserne.
Hemmelighederne i professionel wrestling kan være ret chokerende.
Historier om fordærv, sex, vold, stofmisbrug...
I dagens samfund ville vi være blevet set
som de værste mennesker på Jorden.
Altså, vi misbrugte kvinder.
Det gjorde vi alle.
De var som legetøj for os.
Man behøver ikke researche meget for at indse,
at kvinder i eller omkring professionel wrestling på dette tidspunkt
ikke var i sikkerhed.
Jeg hører forfærdelige ting om kvinder i wrestling.
Forfærdelige.
Med os har vi, mine damer og herrer, "Superfly" Jimmy Snuka.
For eksempel det med Jimmy Snuka.
Da hende pigen blev dræbt.
I 1983 var Jimmy Snuka
den mest populære wrestler i firmaet...
Der skete noget på et hotelværelse i Allentown, Pennsylvania.
WRESTLERS KÆRESTE DØD
Hans kæreste slog hovedet og døde.
Retsmedicineren mente, det var et mord,
men på det tidspunkt blev der ikke rejst tiltale.
"Superfly" Jimmy Snuka.
Var Vinces magt involveret i det?
Jeg tror, at Vince fik det til at forsvinde.
Jeg ved ikke præcis hvordan.
For helvede, det bliver hedt.
Hedt.
Ingen tvivl.
På det tidspunkt kendte fans ikke de dystre historier i professionel wrestling.
Phil Mushnick var en af de første,
der fik det ud i offentlighedens søgelys.
"DET KALDES USKYLDIGT TEATER... MEN DET ER DET IKKE"
Phil Mushnick var på vagt over for Vince.
Han sagde engang til mig:
"Jeg har en historie, der ville lukke dem ned."
Et opgør i professionel wrestling over nye anklager om sexchikane
af topfolk i sporten.
Denne voksende skandale kunne lægge wrestling ned.
KÆMPE SEXSKANDALE
Der skete så meget dengang,
og en fra organisationen blev anklaget for at gøre tilnærmelser til en på ringholdet.
SEXSKANDALE MED DRENG
Ringdrengsskandalen begyndte med en fyr ved navn Mel Phillips,
som var det, de kaldte en ringchef.
Han tog ringdrenge med sig.
I alt for mange tilfælde
var disse ringdrenge mindreårige, og de blev seksuelt misbrugt.
Tidligere ringdreng Tom Cole siger,
at topfolk i WWE chikanerede og misbrugte ringdrenge,
de teenagere, der var hyret til at sætte ringen op til kampe.
Mel Phillips var en pædofil, som forgreb sig på unge drenge,
og hvis de unge drenge ikke accepterede deres anmodninger om seksuelle tjenester,
blev de ikke ansat.
Og så fandt jeg ud af, at der var andre involveret.
Terry Garvin, en direktør i Connecticut,
og Pat Patterson, en af McMahons topchefer.
Her ringside er jeg, Vince McMahon, sammen med Pat Patterson...
I en forretning, der var meget homofobisk,
var Pat bøsse, erklæret bøsse.
Pat havde fremgang og kom til tops overalt.
Jeg blev taget flere gange på mine testikler og balder
af Pat Patterson fra World Wrestling Entertainment,
og Terry Garvin lagde an på mig, da jeg var 16,
tilbød mig kokain og andre stoffer for at have sex.
Da jeg nægtede, blev jeg fyret fra firmaet.
Jeg tror, Vince er skyldig i meddelagtighed i ringdrengskandalen.
I bedste fald er han skyldig i grov forsømmelighed.
Phil Mushnick prøvede at bygge sagen op på,
hvor råddent firmaet var.
Han var ligeglad hvordan, og om han sårede de involverede
på den ene eller den anden side.
Han ville bare skrive slibrige historier om WWE.
Det var en pædofiliring!
Tre af de fyre var involverede.
Rigtige børn blev seksuelt misbrugt på McMahons vagt.
Jeg tror, at mange vendte det blinde øje
til nogle af de ting, der foregik, men jeg tror ikke, at nogen
kunne bevise noget. Hvordan beviser man det?
Og til sidst indgik Vince forlig med Tom Cole.
WWE-MEDARBEJDER DROPPER SAG
Mel Phillips og Terry Garvin blev fyret og arbejdede der aldrig igen.
Pat Patterson sagde op,
men i den periode talte Vince og jeg sammen.
Han sagde: "En af dem var uskyldig."
"Hvem?" Han sagde: "Pat Patterson."
"Hvorfor er han væk, hvis han er uskyldig?"
Han sagde: "Du forstår ikke forretningen.
Det er en heksejagt på homoseksuelle, og han måtte væk."
De fleste i wrestling dengang mente,
at Patterson aldrig handlede uprofessionelt,
og nogle måneder senere var Patterson tilbage.
Anklagerne mod Pat
er aldrig blevet bevist, og jeg tror ikke på dem.
- Ikke mig. - Han laver hjemmevideoer, Patrick.
Intet af det stemmer. De andre?
Ingen kommentarer.
Vi vidste alle, Pat gjorde det.
Jeg kunne ikke lide Pat, fordi han tog mig på dilleren.
- Hvad? - Han tog mig på dilleren.
Ja.
Klagede I?
Til hvem? Han er bookeren.
Han er nummer to på kontoret. Til hvem?
Vince.
Du ved ingenting om wrestlingbranchen.
Der er ingen at gå til.
Man tager imod, eller man tager hjem. Hvem vil du klage til?
Vince.
Hvorfor? For at blive fyret?
Han havde mere brug for Pat end mig.
Pat var som en lærd i professionel wrestling,
og han var Vinces højre hånd, når det kom til booking,
og han var meget værdifuld i firmaet.
Beskyttede Vince Pat?
Jeg vil ikke sige, han beskyttede ham.
Jeg vil sige, at han beskyttede forretningen.
Disse påstande er helt absurde.
McMahon mener, det er en sammensværgelse for at ødelægge hans forretning.
Det virker, som om de rotter sig sammen mod os
på én gang.
Men anklagerne har ikke gjort skade.
Wrestling, eller hvad det nu er, har overlevet skandaler før,
og denne vil nok også blive overdøvet
af alle de fans, der er totalt ligeglade.
Der var nærmest ingen reaktion fra de legitime medier.
Dem, der åd det råt, var skandaleshows,
som The Phil Donahue Show.
Her bliver du anklaget for, hr. McMahon,
at lede en organisation, der så den anden vej,
mens sexchikane fandt sted.
Jeg er en af få, som nyder konfrontation.
Hvis der er en situation som på Donahue,
konfronterer jeg dem gerne, især når de lyver.
Du gjorde det skidt. Det er grunden til, at du blev fyret.
Donahue var hans mulighed for at forsvare sig selv.
Det gik ikke, som han ønskede det.
Sexchikane florerer...
Hvor var du i alle disse år?
Hans far sortlistede mig.
Jeg afslog sex med din vicedirektør, og så blev jeg fyret.
Jeg ved ikke, om det skete.
Om det var en god eller dårlig beslutning på det tidspunkt...
Jeg gjorde det.
Jeg sad ved siden af Vince. Han var ikke komfortabel.
Han hvisker: "Det er den længste time i mit liv."
- Det er løgn. - Okay.
- Du lyver om det for børn! - Du er færdig.
- Jeg køber det ikke. - Okay. Tja...
Jeg tror, at det var et punkt i hans liv,
hvor alt ramlede ned på én gang.
Frustrationen lå i, han ikke kunne kontrollere det.
Åh gud. Der var så mange skandaler
om hvem, der datede og gik i seng med hvem.
Kan du huske nogen?
Altså, du ved...
Ved du hvad? Jeg prøver at være meget forsigtig.
Jeg ved ikke, hvad de vil have frem.
Jeg ved, der var en pige, som var kvindedommer,
som havde påstået, Vince begik seksuelt overgreb mod hende.
For første gang nogensinde, en kvindedommer.
Jeg husker dommeren Rita Marie,
for der kun var én kvindelig dommer i wrestling på det tidspunkt,
og det var hende.
Vince promoverede hende som den hotte blonde kvindedommer,
en karakter i hans sæbeopera.
Rita Marie, damer og herrer,
den første kvindedommer i World Wrestling Entertainment.
Forhåbentlig ser vi mere til hende fremover.
Når man bliver anklaget for alt muligt,
og der er en syndflod af ting. "Du er alt muligt."
En af tingene var en påstået voldtægt, der aldrig fandt sted.
RITA - PÅSTÅR WWE'S PRÆSIDENT TVANG HENDE TIL SEX
Jeg blev tvunget til oralsex med Vince McMahon.
Da jeg ikke kunne fuldføre hans ønsker,
blev han virkelig vred.
Han begyndte at flå mine jeans af.
Han trak mig oven på sig og sagde igen,
at hvis jeg ville have kontrakten, skulle jeg tilfredsstille ham.
Hvis jeg ikke gjorde det, blev jeg sortlistet.
Jeg var bange.
Mit håndled var sort og blåt.
Han stoppede ikke.
Bliver man anklaget for voldtægt, er man voldtægtsmand,
men der var samtykke, og havde det været en voldtægt,
var forældelsesfristen udløbet.
Så det er sådan noget lort, som folk graver op
og finder på om dig.
WRESTLINGS ZAR SAGSØGER
Vince sagsøgte hende, og han sagsøgte Geraldo Rivera,
men offentligheden mente bare, at det hele var lidt snusket.
Folk kiggede den anden vej.
Jeg håber bare, nogen lytter.
De troede, en kvinde fandt på en historie om en rig mand.
Rita, hvad forventer du at få? Hvad vil du have?
Ville du bare på Geraldo?
De var meget negative mod hende.
Det faldt bare ikke i god jord hos offentligheden, selvom det burde.
Det var den største mand i kabel-tv. Ingen ville kigge nærmere.
De ville ikke se det. De ville ikke vide det.
De fleste aviser løb fra det eller ville ikke røre det,
for det er wrestling, det er under os, men Phil blev ikke afskrækket af Vince.
Han blev ved og ved.
VINCE UDE AF KONTROL
Og jeg tror, at de negative overskrifter og opmærksomheden
førte til anklagen, som førte til retssagen.
Justitsministeriet har tiltalt den mest magtfulde mand
i professionel wrestling.
Ikke en wrestler, men chefen for World Wrestling Entertainment.
Tiltalt for ulovlig distribution af steroider.
Ved du, hvad der fik regeringen til at undersøge dig?
Jeg tror, Phil Mushnick udløste det hele,
men om han havde forbindelser til regeringen, det ved jeg ikke.
Men det var der, det startede.
Jeg var FBI-informant. Det indrømmer jeg. Hvorfor?
FBI læste, hvad jeg skrev, og så handlede de.
Da anklagerne kom, var der intet om ringdrengens historie
eller Rita Chatterton.
Det var anklager om steroider.
Anklageskriftet lyder, at han overtrådte loven
ved at besidde og distribuere steroider gennem dr. George Zaharion.
- Godmorgen. - Hr. McMahon.
Ikke en god morgen for World Wrestling Entertainments ejer McMahon.
Han kom for en føderal domstol og erklærede sig ikke skyldig
i anklager om, at han gav sine wrestlere steroider.
Anklageren siger, at McMahon, som selv er tidligere steroidbruger,
er en pusher i jakkesæt.
McMahons advokater siger, at wrestlingmogulen
er offer for regeringens heksejagt.
Nogle gange er livet ikke fair,
og desværre for mig er det her et af de tilfælde.
Den føderale regering og justitsministeriet
kan være de største bøller.
De har uendelige ressourcer.
En normal person har ikke råd til at kæmpe mod regeringen.
Det er derfor, at så mange indgår forlig.
De ville have mig til at indgå forlig.
Han måtte erklære sig skyldig i nogle anklager,
betale en bøde, og så ville alt forsvinde.
Jeg ville ikke. Jeg var ikke skyldig i noget.
Jeg sagde: "Fuck jer."
Hvis han bliver dømt, risikerer McMahon op til 11 års fængsel
og 500.000 dollars bøde i hver tiltale.
Lige før retssagen blev Vince opereret i nakken,
så han går ind til retssagen med en halskrave på.
Mit indtryk var, at han ikke behøvede den operation lige i det øjeblik.
Mange tænkte: "Han har den på,
fordi han prøver at få noget sympati fra juryen."
Det var ikke tilfældet.
Det er umuligt ikke at tænke, at der var en historiefortælling bag.
I professionel wrestling tog skurkene halskraver på,
fordi publikum ville buhe af dem for at være for dramatiske.
Det er ikke en facade. Jeg har det ikke godt.
Med Vince er alt et show.
Selv midt i denne meget alvorlige retssag.
Der er meget på spil her.
Det var en anspændt tid.
Hvis han blev kendt skyldig,
ville det have været et problem, og de ville være væk fra tv.
I den periode var det meget turbulens
og i stedet for, at folk heppede på mig,
hørte jeg nogen buhe.
I stedet for "Vi elsker Hulk Hogan" eller "Hulkamania for altid",
så jeg skilte med: "Har du fået dit skud i dag?"
Så jeg følte ikke, at jeg havde kontrol over folk længere.
Så sagde jeg til Vince, at jeg måtte gå.
Og det var ikke en nem samtale.
HULK HOGAN GÅR PÅ PENSION!
Uanset om det er din sidste kamp,
vil jeg gerne sige på vegne af alle dine Hulkamaniacs,
tak for minderne, og tak for Hulkamania.
Tak.
Jeg tror ikke, folk forstår, hvor slemt det stod til.
WWE I NY RETSSAG
Alle skandalerne kom på samme tid,
og det var en stor mulighed for vores konkurrenter.
På det tidspunkt var Ted Turner, der ejede WCW, min største konkurrent.
Jeg har været involveret i wrestling, siden vi begyndte tilbage i 73.
DEN FORMIDABLE TED TURNER
Ted Turner er en af pionererne i kabel-tv.
Han grundlagte tv-netværk som CNN, TBS, TNT.
Og han var en af de første til
at sende professionel wrestling i hele landet.
Vi var nummer to i wrestling i verden.
Godmorgen, Amerika, og velkommen til WCW...
Vi kunne lige så godt have været nummer 202.
Det var afstanden mellem WWE og WCW.
Det type program og indhold, som WCW producerede,
før jeg blev ansat som chefproducer
var bare en dårlig efterligning
af det, WWE havde succes med.
Der var ingen vision. Der var ingen strategi.
De kastede bare ting derud
og håbede, at noget ville virke,
så længe det lignede noget af det, WWE lavede.
Jeg havde fulgt steroidretssagerne
og alle kontroverserne, der kom bagefter.
Jeg vidste godt, at Hulk havde forladt WWE
og ville gå ind i tv og film.
Og jeg var tilfældigvis nede i Disney-MGM Studios
for at optage mit show til WCW,
mens Hulk Hogan var i Disney-MGM Studios
for at optage et show kaldet Thunder in Paradise.
Her kommer Eric Bischoff ind på settet,
og han sagde: "Vi vil virkelig gerne have, at du vender tilbage til wrestling.
Vi ved, du filmer tv-serien.
Måske deltid..." Jeg sagde: "Lad os tale om det."
Jeg var ikke glad for skuespillet og at være låst inde i en trailer.
Det var bare ikke mig.
Hulk var i vildrede, for han elskede wrestling,
han savnede det,
men han havde også to små børn derhjemme,
og det var vigtigt for ham ikke at være på farten 300 dage om året,
og WCW gav Hulk mulighed for begge dele.
I vores kontrakt havde han 30 optrædener om året
i modsætning til 300.
Ted Turner gav disse garantier.
"Vi giver dig en million om året.
Hvor mange dage vil du arbejde?"
"Jeg vil arbejde 100 dage." "Okay. Det er en aftale."
I WWE, da vi var der, var det syv dage om ugen, 52 uger om året.
Jeg tænkte bare: "Det er en fantastisk mulighed.
Jeg tager sælgerhatten på og får ham til at komme til WCW."
Da jeg gik, havde jeg et følelsesladet møde med Vince,
Jeg sagde: "Jeg vil aldrig arbejde mod dig."
Det var en bekymring.
Han sagde: "Jeg vil lave film og den slags, og jeg vil fritstilles."
"Vil du ikke wrestle?"
"Nej. Absolut ikke."
Så jeg fritstillede ham,
og pludselig er han sammen med de andre.
WCW vil dominere verden i professionel wrestling.
Vi er her i dag for at underskrive kontrakten på en kamp
mellem to af wrestlings superstjerner,
Hulk Hogan og Ric Flair.
Vi havde et meget tæt personligt forhold.
Jeg lavede en kæmpe stjerne ud af ham.
Og så beslutter han at gå over til vores konkurrenter
og er ikke længere med os.
Så følelsesmæssigt gjorde det ondt.
Det knuste mit hjerte. For helvede.
Hulk Hogans afhop til WCW midt i retssagen
var et kæmpe slag i ansigtet.
Selv den dag i dag.
Det var tabu i min bog.
Vince troede, at Hulk var loyal,
men Hulk fik en bedre aftale med Ted Turner,
der garanterede penge.
"Penge taler," som udtrykket lyder.
Hulk så også på det sådan:
"Jeg ved ikke, om Vince vil være der efter retssagen.
Jeg ved ikke, om der vil være et firma at arbejde for."
Endnu en dag i retten for WWE's grundlægger McMahon.
Vince McMahon er anklaget for at pumpe sine muskuløse wrestlere
med anabolske steroider.
Sagen fortsætter i flere dage, og interessen forventes at toppe,
når en professionel wrestler ved navn Terry Bollea vidner.
Han går under navnet Hulk Hogan.
Wrestling-insidere siger, at Hogan er regeringens stjernevidne
mod McMahon under retssagen i maj.
Efter jeg forlod WWE, ville regeringen have mig som stjernevidne.
Jeg fik at vide, at hvis jeg ikke sagde, hvad de ville høre,
ville efterforskningen blive rettet mod mig, og jeg kunne få 17 år.
Hogan ville ikke vidne mod Vince. De tvang ham.
De havde noget på Hogan, og de ville have Vince,
så Hogan blev nødt til det.
Domsraten i den slags sager var meget høj,
så på det tidspunkt var oddsene imod Vince.
Der er mange beviser for, af det, jeg har troet, har vist sig at være sandt...
Jeg var der i to uger, og jeg kunne se, at Vince var dødsens bange.
Vince var i alvorlige problemer på det tidspunkt.
Jeg tror virkelig på jungleloven.
Når noget er svækket, bliver man ved, indtil man har dræbt det.
På det tidspunkt kom det alle vegne fra.
Hvordan skulle jeg have forsvaret mig imod alt det?
Jungleloven. Jeg forstår det godt.
Jeg fik immunitet,
og jeg sagde: "Cool. Jeg forstår. Jeg ved, hvad jeg skal sige."
I 1994 TRAK VINCE McMAHON INJURIESAGEN
MOD RITA CHATTERTON OG GERALDO RIVERA TILBAGE.
I 2023, UNDER EN MIDLERTIDIG OPHÆVELSE AF FORÆLDELSEN
AF SEKSUALFORBRYDELSER I NEW YORK,
INDGIK McMAHON ET FORLIG PÅ FLERE MILLIONER MED CHATTERTON.
McMAHON BENÆGTER ENHVER FORSEELSE.
Tekster af: Martin Larsen